KLASA: 034-05/24-01/11

URBROJ: 711-02-01/02-2024-2

Zagreb, 11. siječnja 2024.

**IVAN MILETIĆ**

**općinski načelnik Općine Lovinac**

**Predmet: mišljenje na zahtjev obveznika Ivana Miletića,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) je dana 11. siječnja 2024. pod KLASA: 034-05/24-01/11, zaprimilo zahtjev za mišljenje koje je podnio obveznik Ivan Miletić, općinski načelnik Općine Lovinac.

U podnesenom zahtjevu obveznik navodi da Općina uskoro raspisuje postupak javne nabave kako bi izabrali tvrtku koja će održavati javnu rasvjetu u Općini. Obveznik ističe kako je pročelnica Jedinstvenog upravnog odjela trenutno na porodiljnom dopustu te da ista neće sudjelovati u provođenju samog postupka, ali da njezin suprug ima sve uvjete za prijavu na natječaj te postavlja upit radi li se tu o sukobu interesa pročelnice, ako bi tvrtka njezinog supruga bila izabrana u postupku javne nabave.

Povodom navedenog zahtjeva, Povjerenstvo na temelju članka 32. stavka 1. podstavka 3. Zakona o sprječavanju sukoba interesa („Narodne novine“, broj 143/21, dalje ZSSI) na 36. sjednici održanoj 11. siječnja 2024.g., obvezniku daje mišljenje, kako slijedi.

Člankom 8. stavcima 3. i 4. ZSSI-a propisano je da su u slučaju dvojbe predstavlja li neko ponašanje povredu odredaba navedenog Zakona, obveznici dužni zatražiti mišljenje Povjerenstva, koje je potom dužno najkasnije u roku od petnaest dana od dana primitka zahtjeva obveznika dati obrazloženo mišljenje.

Povjerenstvo ističe kako je čl. 3. ZSSI-a propisano tko se sve smatra obveznikom navedenog Zakona.

S obzirom da se navedeni članak ne odnosi na službenike jedinica lokalne i/ili područne (regionalne) samouprave Povjerenstvo ističe kako isto nije ovlašteno utvrđivati bi li pročelnica bila u sukobu interesa s obzirom da navedena nije obveznica ZSSI-a.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Obvezniku Ivanu Miletiću, elektroničkom dostavom
2. Objava na internetskoj stranici Povjerenstva
3. Pismohrana